北京政府喺2021年2月26號宣布，由同年3月1號開始暫時唔畀台灣嘅菠蘿入口中國內地，話因為台灣菠蘿生蟲，構成「生物風險」。台灣反駁呢個純粹係一個政治嘅舉動，玩嘢。大批嘅菠蘿出唔到口，台灣總統蔡英文喺facebook叫台灣人食菠蘿，撐農民，亦引發「外銷產業鏈」過份單一化嘅討論，仲有學者驚會搞到其他嘅農產品。